સ્થાનિક બજારના વેપારીઓના કહેવા પ્રમાણે ભારતીય કંપનીઓની પડતર તથા ઊંચા ટેક્સને કારણે ચાઇનીઝ ટાયરની સરખામણીએ ભારતીય કંપનીનાં ટાયર ૨૦થી ૪૦ ટકા ઊંચા ભાવે વેચાઇ રહ્યાં છે. ગ્રાહકોને ઊંચી પડતરને પગલે હવે ગ્રાહકો નીચા ભાવે ચાઇનીઝ ટાયરની માગ કરી રહ્યા છે. વેપારીઓના જ કહેવા પ્રમાણે એક બાજુ પાછલા કેટલાય સમયથી ટાયર ઇન્ડસ્ટ્રી આર્થિક મુશ્કેલીમાં સપડાઇ હતી તેવા સમયે જ યુઆનના અવમૂલ્યનને કારણે ટાયર ઇન્ડસ્ટ્રીઝે વધુ મુશ્કેલીમાં મુકાઇ જવું પડ્યું હતું.